આપણે ત્યાં સ્પોર્ટસના બૅકડ્રૉપમાં કોઈ ફિલ્મ બને એટલે એમાં સ્વાભાવિક રીતે જ અન્ડરડૉગની વાર્તા આવી જાય છે. અન્ડરડૉગ એટલે એવું પાત્ર જેના સફળ થવાની કોઈએ આશા રાખી ન હોય અને છતાં તે તમામ અવરોધોને ઓળંગીને પણ સફળ થઈને બતાવે. આંગળીને વેઢે ગણવા બેસો એટલે ધડાધડ ‘જો જીતા વોહી સિકંદર’, ‘ચક દે ઇન્ડિયા’, ‘લગાન’, ‘ઇકબાલ’, ‘હવાહવાઈ’, ‘ભાગ મિલ્ખા ભાગ’, ‘મૅરી કૉમ’ યાદ આવી જાય. આર. માધવન સ્ટારર ‘સાલા ખડૂસ’ પણ આ જ કૅટેગરીની ફિલ્મ છે. લોચો એ છે કે ડિરેક્ટર સુધા કોંગરાએ જાણે ‘મૅરી કૉમ’ની રીમેક બનાવી હોય એમ એમાં કશું જ નવું કરવાનો પ્રયાસ કર્યો નથી.